સત્તા ઝુટવવાનું નાટકેય પાંચ દિવસ ચાલ્યું. રીસોર્ટ પોલીટીક્સ આ રાજ્યમાં ૧૯૮૪ શ્રી રામકૃષ્ણ હેગડેના સમયથી ચાલુ છે. ૧૨૨ સીટોમાંથી માત્ર ૭૮ સીટ પર જીતેલી કોંગ્રેસ તથા કુમારસ્વામીની પાર્ટીએ બધા ઉમેદવારોને બંધક બનાવ્યા જેથી તે વિશ્ર્વાસ મત જીતવામાં અગર ભાજપા વિશ્ર્વાસ મત માગે તો તેને હરાવવામાં કોઈ પક્ષનો આદેશની અવગણના ન કરે. સૌથી મોટા પક્ષ તરીકે ભાજપાએ ૧૦૪ સીટ સાથે સરકાર બનાવવા રાજ્યપાલ પાસે માગણી મુકી અને તેનો સ્વીકાર થતાં જ કોંગ્રેસે મધરાતે સુપ્રીમ કોર્ટના જજીસની ઊંઘ હરામ કરી. યેદીયુરપ્પા મુખ્યમંત્રી તો બન્યા પરંતુ સરકારના કાયદા અધિકારીઓ દ્વારા થયેલ રજૂઆત કે "વિધાનસભ્યો જ્યાં સુધી શપથ ન લે ત્યાં સુધી પક્ષપલટો અધિનિયમ તેમના પર લાગુ પડે નહીં. એ ન્યાયાધીશોને એમ માનવા પ્રેર્યા કે આ તોડ-જોડનો હિસાબ કરી ભ્રષ્ટાચારને જ આમંત્રણ છે. ફળ સ્વપે બીજા દિવસે જ વિધાનસભામાં વિશ્ર્વાસ મત રજૂ કરવો અને તેનું જીવંત પ્રસારણ એટલે અવઢવમાં રહેલ વિધાનસભ્યને ય તક નહીં કે ભાજપાને અન્ય સભ્યોને મનાવીને અંકે કરવાનો પણ સમય નહીં. ન્યાયતંત્ર જાગ્યું, પરંતુ લોકતંત્ર મજબૂત થયું ખરૂ ? યેદીયુરપ્પાના રાજીનામા પછી કોંગ્રેસ કે જનતા દળના વિધાયકો મુક્ત થયા ખરા ? લોક વિશ્ર્વાસ તો પછી, તેમની પાર્ટીઓને પણ તેમનામાં વિશ્ર્વાસ છે તેવું લાગ્યું ખરું ?